Karayan Balili

Ti Karayan Balili ket ti karayan idiay probinsia ti Benguet iti Filipinas. Agatiddog iti 23.81 kilometro, daytoy ket labsanna ti siudad ti Baguio, ken dagiti ili ti La Trinidad ken Sablan sakbay a sumrek iti probinsia ti La Union, nga idiay ket nanaganan iti Karayan Naguilian.

 Taudan 
Ti kangrunaan a tributario ti karayan ket ti Karayan Sagudin nga agayus iti igid ti baranggay Trancoville iti siudad ti Baguio. Ti Karayan Sagudin ket addaan kadagiti 23 a tributario a waig nga agtataud manipud kadagiti natagtagitao a baranggay ti siudad, a mairaman ti Santo Niño, New Lucban, Guisad, Honeymoon, Cabinet Hill, ken Pacdal.  Dagiti sabali pay a tributario ket mairaman ti Waig Bolo idiay La Trinidad.

 Kurso 
Manipud iti siudad ti Bagui, agayus nga agpaamianan ti Karayan Balili, sumrek daytoy iti ili ti La Trinidad. Daytoy ket labsanna dagiti baranggay ti Lubas, Balili (ti nagtaudan ti nagan ti karayan), Cruz, Poblacion, ken Bineng. Iti surong ti Bineng ket mabirukan dagiti nadumaduma a bassit a pasilidad ti bileg ti hidroelektrisidad a pinatpataray babaen ti Hydroelectric Development Corporation (HEDCOR). Iti salog ti Bineng iti tallopunto ti La Trinidad-Sablan-Tublay, ti karayan ket tipunan babaen ti Karayan Tuel, ken agtuloy nga agyus nga agpalaud aginggana no makaabot iti ili ti Sablan. Daytoy ket ballasiwenna ti sabali a pasilidad ti bileg ti hidroelektrisidad apinatpataray ti HEDCOR, ti pasilidad ti hidroelektrisidad ti Ampohaw, iti igid ti baranggay Banengbeng.  Daytoy ket labsanna ti Sablan ken sumrek iti Bagulin iti probinsia ti La Union ken agbaliw ti naganna iti Karayan Naguilian.

 Dagiti nagibasaran 

Kategoria:Dagiti karayan ti Filipinas